840e1db6a60b5e335fc1cd7521714186

Hej brevkasse, min mor har det med at sige at jeg ikke laver nogle pligter og sådan noget... men i virkeligheden laver jeg en del ting. Og hver gang hun siger at jeg skal lave flere ting i huset, så bliver jeg mega ked af det og jeg aner ikke hvorfor.. 

 
Min mor sys’ ikke st jeg laver nok der hjemme
=============================================


ungzone.dk
2021.04

Hej med dig, 

Jeg forstår godt at du kan blive ked af det, når din mor siger at du ikke laver nok. For hvis du føler at du laver en del ting, og hun så siger at du ikke gør, kan det føles rigtig øv for dig, fordi det for dig måske ender med en følelse af at du ikke gør det godt nok eller ikke kan nå din mors forventinger? 

Jeg tænker, ud fra hvad du skriver, at der er nogle misforståelser og miskommunikation. Måske I skulle sætte jer ned og snakke om det og du kan fortælle hende det du laver i huset. Når du har fortalt hende hvad du laver derhjemme og at du bliver ked når hun siger, at du ikke laver nok, skal du huske også at høre på hende også. Det lyder nemlig på mig som om, at I har forskellige forventinger til det at "lave pligter" derhjemme. Så snak med din mor om det. For det er aldrig sjovt at føle at man ikke gør det godt nok - og det føles som om at det er den følelse du står med. 

Håber mit svar kan hjælpe dig og at du får snakket med din mor om det. For det tror jeg kan hjælpe dig. Hvis du har yderligere spørgsmål er du altid velkommen til at skrive herind igen. 

Mange hilsner Ida Marie 

 

 Hejsa!

Måske kunne det hjælpe, hvis I sætter jer sammen og får en snak om, hvad din mor gerne vil have, at du hjælper med. I kan eventuelt lave et skema eller en oversigt over de forskellige pligter, du skal lave, så du kan sætte et kryds hver gang du fx har tømt opvaskemaskinen eller lignende. På den måde kan din mor se, når du har lavet en pligt. 

Jeg tror også, at det vil gøre din mor rigtig glad, hvis du hjælper hende med at lave aftensmad, dække bord eller noget helt tredje, uden at hun skal spørge dig om hjælp. Det er meget mere hyggeligt at lave tingene sammen og I får en masse kvalitetstid med hinanden!

Jeg håber, at mit svar er til hjælp :-)

Hilsen Julie

 